Съдържание

# Указател (потребителски)

Следващите настройки са налице, когато изберете Потребителски за тип на указателя.

За достъп до тази команда...

Изберете раздела Вмъкване - Съдържание и указател - Съдържание, указател или библиография - Тип (при избран тип „Потребителски“)

Дефинираните от потребителя указатели са налични в полето Тил, когато създавате нов потребителски указател в документа.

### Тип и заглавие

Определя типа и заглавието на указателя.

#### Заглавие

Въведете заглавие за избрания указател.

#### Тип

Изберете типа на указателя, който желаете да вмъкнете или редактирате. Наличните в този раздел настройки зависят от избрания тип указател. Ако курсорът е бил в указател, когато сте избрали Вмъкване - Съдържание и указател - Съдържание, указател или библиография, ще можете да редактирате този указател.

#### Защита срещу ръчни промени

Защитава съдържанието на указателя от промени. Ръчните промени, които нанасяте в указател, се губят при обновяването му. Ако желаете курсорът да преминава през защитените области, изберете LibreOffice - PreferencesИнструменти - Настройки - LibreOffice Writer - Помощ при форматиране и отметнете полето Разрешаване на курсора в подраздела Защитени области.

### Създаване на указател или съдържание

#### За

Изберете дали се създава указател за документа или текущата глава.

## Създаване от

### Стилове

Включва абзаците със стилове, указани в диалога Присвояване на стилове, като елементи на указателя. За да изберете стилове на абзаци, щракнете върху бутона Присвояване на стилове вдясно от тази настройка.

#### Присвояване на стилове

Отваря диалога Присвояване на стилове, в който можете да изберете кои стилове на абзац да бъдат включени в указателя. Изберете желаното ниво, с което стилът да присъства в указателя.

#### Елементи от указател

Изберете тази настройка, за да се включат елементите на указател, вмъкнати в документа с Вмъкване - Съдържание и указател - Елемент от указател, в генерирания указател.

### Таблици

Включва таблици в указателя.

### Графики

Включва графики в указателя.

### Рамки

Включва рамки в указателя.

### OLE обекти

Включва OLE обекти в указателя.

#### Използване на нивото от плана

Присвоява се ниво в указателя според нивото в плана на заглавието, което непосредствено предхожда таблицата, графиката, рамката или OLE обекта. При подразбираните настройки колкото по-високо е нивото в плана, толкова по-голям е отстъпът в генерирания указател.

Теми, свързани с показаната

Дефиниране на елемент от указател

Моля, подкрепете ни!