Съдържание

# Използване на контроли за съдържание в LibreOffice Writer

## Контроли за съдържание

Контролите за съдържание представляват временни текстове, чието текущо съдържание ще бъде заменено при щракване в тях. Те са отделни контроли, които могат да бъдат добавяни и персонализирани за използване в шаблони, формуляри и документи. Контролите за съдържание могат да съдържат текстови указания и да изчезват, когато потребителят въведе свой собствен текст.

## Използване на контрола за съдържание – форматиран текст

1. Поставете курсора на мястото за вмъкване.

2. Изберете Формуляр - Контроли за съдържание - Форматиран текст.

3. Изберете Формуляр - Контроли за съдържание - Свойства.

4. По желание изберете Съдържанието е примерен текст, попълнете Заглавие и Етикет.

5. Щракнете върху OK, за да затворите диалога Свойства на контрола за съдържание.

6. За да вмъкнете форматиран текст, щракнете в контролата и въведете текста.

## Използване на контрола за съдържание – обикновен текст

1. Поставете курсора на мястото за вмъкване.

2. Изберете Формуляр - Контроли за съдържание - Обикновен текст.

3. Изберете Формуляр - Контроли за съдържание - Свойства.

4. По желание изберете Съдържанието е примерен текст, попълнете Заглавие и Етикет.

5. Щракнете върху OK, за да затворите диалога Свойства на контрола за съдържание.

6. За да вмъкнете обикновен текст, щракнете в контролата и въведете текста.

## Използване на контрола за съдържание – картина

1. Поставете курсора на мястото за вмъкване.

2. Изберете Формуляр - Контроли за съдържание - Картина.

3. Щракнете върху запазеното място за картина, за да отворите диалога Вмъкване на изображение, и изберете файла с изображението. Изображението се закотвя като знак в документа.

## Използване на контрола за съдържание – поле за отметка

1. Поставете курсора на мястото за вмъкване.

2. Изберете Формуляр - Контроли за съдържание - Поле за отметка.

3. По желание изберете Съдържанието е примерен текст, попълнете Заглавие и Етикет.

4. Изберете знаците за отметнато и неотметнато състояние на полето. Използвайте бутона Избор, за да отворите диалога Специален знак и да изберете друг знак.

5. Щракнете върху OK, за да затворите диалога Свойства на контрола за съдържание.

6. Щракнете върху полето за отметка, за да го отметнете или изчистите.

## Използване на контрола за съдържание – падащ списък

1. Поставете курсора на мястото за вмъкване.

2. Изберете Формуляр - Контроли за съдържание - Падащ списък.

3. Изберете Формуляр - Контроли за съдържание - Свойства.

4. По желание изберете Съдържанието е примерен текст, попълнете Заглавие и Етикет.

5. В полето Елементи на списък:

- Използвайте бутона Добавяне, за да добавите нов елемент, като въведете екранното име и стойността на елемента в диалога Свойства на елемент от списък в контрола за съдържание.

- Използвайте бутона Промяна, за да промените екранното име и/или стойността на избрания елемент.

- Използвайте бутона Премахване, за да изтриете избрания елемент от списъка.

- Използвайте бутоните Преместване нагоре и Преместване надолу, за да разположите избрания елемент на желаното място в списъка.

6. Щракнете върху OK, за да затворите диалога Свойства на контрола за съдържание.

7. За да попълните контролата, щракнете върху нея, за да отворите падащия списък, и изберете някой от показаните елементи.

## Използване на контрола за съдържание – комбинирано поле

За разлика от падащия списък, списъкът с комбинирано поле ви позволява директно да вмъквате текст в полето, както и да избирате измежду елементите в списъка.

1. Поставете курсора на мястото за вмъкване.

2. Изберете Формуляр - Контроли за съдържание - Комбинирано поле.

3. Изберете Формуляр - Контроли за съдържание - Свойства.

4. Следвайте указанията в Контрола за съдържание – падащ списък, за да вмъкнете екранни имена и стойности в списъка.

5. За да попълните контролата, щракнете върху нея, за да отворите падащ списък, и изберете някой от показаните елементи или въведете текст по ваш избор.

## Използване на контрола за съдържание – дата

1. Поставете курсора на мястото за вмъкване.

2. Изберете Формуляр - Контроли за съдържание - Дата.

3. Изберете Формуляр - Контроли за съдържание - Свойства.

4. Изберете един от форматите за дата в списъка Формат на дата.

5. Щракнете върху OK, за да затворите диалога Свойства на контрола за съдържание.

6. За да вмъкнете дата, щракнете върху контролата, за да отворите календар, и изберете датата.

Теми, свързани с показаната

Контроли за съдържание

Моля, подкрепете ни!